

**REPUBLIKA HRVATSKA**

**GRAD ZAGREB**

**GRADSKI URED ZA PROSTORNO UREĐENJE,**

**IZGRADNJU GRADA, GRADITELJSTVO,**

**KOMUNALNE POSLOVE I PROMET**

**Sektor za komunalno i prometno redarstvo**

**Odjel za komunalno redarstvo**

**Zagreb, Sigetje 2**

KLASA: UP/I-363-04/21-16/31

URBROJ: 251-13-81-3/017-21-4

Zagreb, 8.4. 2021.

Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 2658, k.o. Trešnjevka, u Zagrebu, Baštijanova 16/1, suvlasništvo Arnold Zorana, Dobriše Cesarića 3, Rijeka, Milat Gorana, Baštijanova 16, Zagreb, Bogdan Božidara, Baštijanova 16, Zagreb i nepoznatog suvlasnika iza pokojne Bogdan Bojane, Sailijeva 40, Zagreb, temeljem članka 34. stavka 3. Zakona o općem upravnom postupku (Narodne novine 47/09), po službenoj dužnosti donosi

**ZAKLJUČAK**

**1.** Nepoznatom suvlasniku, nasljedniku iza pokojne Bogdan Bojane, Sailijeva 40, Zagreb, određuje se odvjetnica Azra Garankić, Zagreb, Teslina 10/III, za privremenog zastupnika.

**2.** Privremeni zastupnik zastupat će nepoznate suvlasnika u postupku uklanjanja ruševine zgrade na k.č.br. 2658, k.o. Trešnjevka, u Zagrebu, Baštijanova 16/1, dok se vlasnik ili osoba ovlaštena za njegovo zastupanje ne pojavi u postupku, odnosno dok vlasnik u pisanom obliku odredi osobu ovlaštenu za zastupanje.

**3.** Protiv ovog zaključka nije dopuštena žalba.

**Obrazloženje**

Komunalni redar očevidom dana 30.1.2021. godine, u 11,05 sati, utvrdio je da se na k.č.br. 2658, k.o. Trešnjevka, u Zagrebu, Baštijanova 16/1, nalazi ruševina zgrade, prizemnica, površine cca 50 m2, oštećenih zidova izgrađenih od cigle, oštećenog pokrova i krovne konstrukcije, bez prozora i vrata.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u ZK uložak broj: 9010, k.o. Grad Zagreb, utvrđeno je da su suvlasnici zemljišta na kome se zgrada nalazi Milat Gordana, Blato, Korčula, Bogdan Bojana, Sailijeva 40, Zagreb, Arnold Zoran, Dobriše Cesarića 3, Rijeka, Milat Goran, Baštijanova 16, Zagreb i Bogdan Božidar, Baštijanova 16, Zagreb.

 Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Dana 23.2.2021. sastavljen je zapisnik sa Arnold Zoranom, Dobriše Cesarića 3, Rijeka, Milat Goranom, Baštijanova 16, Zagreb i Bogdan Božidarom, Baštijanova 16, Zagreb, koji su na zapisnik izjavili da suvlasnice Milat Gordana i Bogdan Bojana više nisu žive, da je namjena zgrade bila stambena i da se kao takva ne koristi više od pet godina, da se slažu da se radi o ruševini zgrade i da nije potrebno vještačenje stručne osobe, da mole maksimalan rok za uklanjanje radi prikupljanja dokumentacije, te da ostavinski postupak iza pokojne Bogdan Bojane nije završen pa je stoga sin Bogdan Božidar predložio da se imenuje odvjetnica Azra Garankić, Zagreb, Teslina ulica, nepoznatom nasljedniku za privremenog zastupnika.

 Odredbom članka 52. stavka 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Uvidom u rješenje o nasljeđivanju O-294/03, UPP-OS-15/2021 utvrđeno je da je nasljednik suvlasničkog dijela iza pokojne Milat Gordane, Milat Goran.

Odredbom članka 34. stavka 3. Zakona o općem upravnom postupku (Narodne novine 47/09), propisano je kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

Odredbom članka 162. Zakona o općem upravnom postupku propisano je da svjedoci, vještaci, prevoditelji, tumači i privremeni zastupnici imaju pravo na nagradu, odnosno naknadu stvarnih troškova nastalih u vezi s postupkom, da je službena osoba dužna osobe koje imaju pravo na naknadu troškova na to upozoriti, da se o iznosu nagrade, odnosno naknade troškova odlučuje rješenjem, u skladu s propisima, a ako takvih nema, prema stvarno nastalim i dokumentiranim troškovima, da su vještaci, prevoditelji i tumači dužni podnijeti zahtjev za naknadu troškova odnosno nagradu ili naknadu u roku od 30 dana od dana poduzimanja tražene radnje, s priloženim troškovnikom. Kad zahtjev nije podnesen u propisanom roku ili nije dokumentiran, a službena je osoba upozorila podnositelja zahtjeva na posljedice tog propuštanja, podnositelj zahtjeva gubi to pravo.

Budući nije poznat nasljednik iza pokojne Bogdan Bojane, a radi se o ruševini zgrade koju je potrebno hitno ukloniti, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

**UPUTA O PRAVNOM LIJEKU:**

Protiv ovog zaključka nije dopuštena posebna žalba, već se prema članku 77. stavku 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

**Robertino Vučković, ing. el.**

DOSTAVITI:

1.Odvjetnica Azra Garankić, Zagreb, Teslina ulica 10/III,

2.Bogdan Božidar, Baštijanova 16, Zagreb

3.na oglasnu ploču,

4.u spis.